## Carlos Mazón anuncia que la Generalitat iniciarà d’ofici la declaració de la Santa Faç d’Alacant com a bé d’interés cultural

*** La Generalitat, a través de la Direcció General de Patrimoni Cultural, iniciarà el 24 d’abril este reconeixement que “mereixen els alacantins”
* El cap del Consell participa en la romeria de la Santa Faç d’Alacant**

**Alicante.**

El president de la Generalitat, Carlos Mazón, ha anunciat que la “Generalitat iniciarà d’ofici el pròxim 24 d’abril l’expedient per a declarar la romeria de la Santa Faç d’Alacant com a bé d’interés cultural immaterial”.

El cap del Consell ha fet estes declaracions durant la romeria de la Santa Faç on ha estat acompanyat pel president de la Diputació d’Alacant, Toni Pérez i l’alcalde d’Alacant, Luis Barcala.

El president ha explicat que a instàncies de la Direcció General de Patrimoni Cultural de la Vicepresidència Primera i Conselleria de Cultura i Esport es començarà l’expedient perquè “de manera definitiva” la Santa Faç puga ser declarada bé d’interés cultural immaterial. Per a això, la Generalitat recaptarà la participació i col·laboració “de l’Ajuntament, la Diputació i les diferents institucions perquè tinguem este reconeixement cultural i immaterial de la Santa Faç que mereixen els alacantins des de fa molt temps”.

Fecha: 11/04/2024